CELEX: 32012D0816
Language: et
Date: 2012-12-19 00:00:00
Title: 2012/816/EL, Euratom: Komisjoni rakendusotsus, 19. detsember 2012 , millega muudetakse otsust 96/565/Euratom, EÜ, millega antakse Rootsile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2012) 9547 all)

21.12.2012   
            
            
               ET
            
            
               Euroopa Liidu Teataja
            
            
               L 352/59
            
         KOMISJONI RAKENDUSOTSUS,
   19. detsember 2012,
   millega muudetakse otsust 96/565/Euratom, EÜ, millega antakse Rootsile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   (teatavaks tehtud numbri C(2012) 9547 all)
   (Ainult rootsikeelne tekst on autentne)
   (2012/816/EL, Euratom)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
   ning arvestades järgmist:
   
               (1)
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) artikli 380 kohaselt võib Rootsi jätkata X lisa B osa punktis 2 loetletud autorite, kunstnike ja kunstiteoste esitajate osutatud teenuste ning X lisa B osa punktides 1, 9 ja 10 loetletud tehingute maksust vabastamist seni, kuni samu maksuvabastusi kohaldatakse ühes 31. detsembril 1994 ühendusse kuulunud liikmesriikidest; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (2)
            
            
               Rootsi puhul võttis komisjon määruse (EMÜ, Euratom) nr 1553/89 alusel vastu otsuse 96/565/Euratom, EÜ, (3) millega antakse Rootsile luba alates 1995. aasta 1. jaanuarist kasutada käibemaksupõhiste omavahendite baasi arvutamisel teatavaid ligikaudseid arvestusi.
            
         
               (3)
            
            
               Alates 1. jaanuarist 1997 on Rootsi autoriõigusi ja litsentsitasusid käsitledes maksustanud direktiivi 2006/112/EÜ X lisa B osa punktis 2 nimetatud tehinguid; selleks antud luba tuleks tühistada alates nimetatud kuupäevast.
            
         
               (4)
            
            
               Komisjon palus Rootsil kontrollida, kas neid ilma selgesõnaliste ajaliste piiranguteta Rootsile antud lube läheb veel vaja, ning saata komisjonile vastavasisuline kinnitus. Rootsi kinnitas, et luba kasutada direktiivi 2006/112/EÜ X lisa B osa punktis 2 nimetatud tehingute suhtes teatavaid ligikaudseid arvestusi ei kohaldata enam autoriõiguste ega litsentsitasude suhtes.
            
         
               (5)
            
            
               Liidu eeskirjade selguse ja läbipaistvuse nimel tuleks aegunud või kehtivuse kaotanud sätted tunnistada kehtetuks.
            
         
               (6)
            
            
               Käesoleva otsusega sätestatud meetmed on kooskõlas omavahendite nõuandekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 96/565/Euratom, EÜ artikli 2 punkt 2 jäetakse välja.
   Artikkel 2
   Käesolev otsus on adresseeritud Rootsi Kuningriigile.
   
      Brüssel, 19. detsember 2012
      
         
            Komisjoni nimel
         
         
            komisjoni liige
         
         Janusz LEWANDOWSKI
      
   
   
      (1)  EÜT L 155, 7.6.1989, lk 9.
   
      (2)  ELT L 347, 11.12.2006, lk 1.
   
      (3)  EÜT L 247, 28.9.1996, lk 41.